Tango walon (tchanson)

Li tango walon, c' est ene tchanson ki les paroles ont stî scrîtes pa André Hancre eyet l' muzike compôzêye pa R. Hancre.

C' esteut ene mwaisse tchanson do repertwere da Bob Dechamps.

Come di djusse, ele si tchante sol rite do tango.

 Cåzaedje del tchanson 
1.
El flaminco est espagnol;
C' est leu gloriole.
Les Inglès dansnut l' tcharleston
Ké rigodon !
Les Otrichyins leu valse di Viene
Al disgoviene.
Les Årdjintins dansnut l' tango,
Mins nén mia k' nos.
Adon, po lzî fé concurance
C' est l' preferêye di totes nos danses
Mia k' zels, nos atrapans l' mouvmint;
C' est ene kession d' timperamint.

Resploe 1.

L' tango walon,K' on scrît dins no façon.
K' on eterprind avou soplesseSins djamåy fé des crombès djesses,
Cwand nos dansans l' tango walon.

2.Gn a pont come nos po prinde li tinsD' ene air canaye.Gn a pont come nos po sawè féDes pas d' costé.Gn a pont come nos po sawè léreDins les sorires.Mamjhele, dj' etervoe l' paradisDins vos beas iys.A ç' moumint la, tot ermouwêye,El feye vos dit : "Dji so troublêye.Mins cwè çki s' passe, dji n' sai pus cwè.""- A ça, mamjhele, c' est no ptit scret."Resploe 2.L' tango walon,K' on scrît dins no façon.Ki vos mete totshûte e cadanceEt co ene miete vs serîz e transeCwand nos dansans l' tango walon.3.Gn a nén k' les Walones po vs troublerPo vos tromper;L' ôte djoû, dj' a stî en Inglutere,Et po m' distraire,Dins on dancigne, dj' a stî djiptéEt egadjîPo l' seu tango d' tote el swerêyeEne bele crolêye.Å dbout d' dijh pas, ele m' a dit Sir
Je suis a vous prenez ma coeur
Je n' sai pas c' qui m' est arivé
Tådje ene miete, dj' va t' l' espliker.

Dierin resploe.

L' tango walon,
Ki fwait d' nos des tchampions,
Ki nos porkeure tos les succès
Ki fwait ki nos estans les rwès
Cwand nos dansans l' tango walon.

L' tango walon,
K' on scrît dins no façon.
Sins djamåy fé des crombès djesses,
Minme s' on s' apice pa les deus ... spales,
Cwand nos dansans l' tango walon.

 Corwaitaedje do tecse 
Eployaedje di beas mots walons : 
 des crombès djesses ("djesse" est femrin e walon)
 al disgoviene
 rigodon

Calcaedje do francès
Li rîlêye Fr. EN => w. IN, n' est nén mamaedjeye sifwaitmint po tos les mots :
 timperamint (rime avou "mouvmint")
 cadince (cadance)

Noûmots des danses :
 tcharleston (prononcî "on" et nén "-one" (rime avou "rigodon")
 flaminco

Rireye (måhonteus advinaedje di rimes :
Sins djamåy fé des crombès djesses,
Minme s' on s' apice pa les deus fesses

Categoreye:Tchansons e walon